Ti Nailian a Museo ti Filipinas ket ti patakder ti gobierno idiay Filipinas ken agserbi a kas maysa a patakder iti edukasion, siensia ken kultura nga agprespreserba kadagiti nadumaduma a permanente a nailian nga urnong a mangipakpakita ti etnograpiko, antropolohiko, arkeolohiko ken bisual nga panagartista iti Filipinas. Manipud idi 1998, ti Nailian a Musep ket isun ti regulatorio ken mangipatpatungpal nga ahensia ti Nailian a Gobierno iti restorasion ken panagsalaknib kadagiti nanagruna a tagikua a maipapan iti kultura, dagiti sitio ken dagiti reserbasion iti amin a paset ti Filipinas.

Ti termino a desaparecidos ket immuna ken nangruna a dumakdakamat iti ""Narugit a Gubat"" iti Abagatan nga Amerika, a naisansangayan iti Arhentina, Chile ken Uruguay, a nagtitimpuyog a kaduada ti dadduma pay a diktadura, iti Operasion Condor. Mabalin met a maipakat wenno mayawag ti termino iti sabsabali a kontesto a kas iti panangaramat ti Amnestia Internasional wenno ti Bantayan ti Karbengan ti Nagtagitaoan kadagiti tinawen a reportada maipapan iti bilang dagiti kaso ti napilit a panagpukaw ti tattao iti nadumaduma a pagilian.

Ti Nailian a Galeria ti Arte ket naibalbalayan iti daan a pasdek ti kongreso. Ti pasdek ket kasisigud idi a nadaremdem a kas pubiko a biblioteka babaen ni Ralph Harrington Doane, ti Amerikano a konsultado nga arkitekto iti Opisina dagiti Obra a Publiko, ken ti katakunaynayna a ni Antonio Toledo. Daytoy ket nadaremdem a kas paset ti kapintasan a plano ni Daniel Burnham idi 1905 para iti siudad ti Manila, ti panagbangon ti pasdek ket nangrugi idi 1918. Kalpasan pay daytoy, naikeddeng idi a ti pasdek ket pangibalayan pay ti Lehislatura ken dagiti panagbalbaliw ket inaramid babaen ni Juan Arellano, ti mangimaton nga arkitekto ti Opisina dagiti Obra a Publiko. Idi Hulio16, 1926, ti pasdek ket pormal idi a rinugian. Nupay ti pasdek ket nakaro a nadadael idi las-ud ti Maikadua a Gubat ti Sangalubongan, daytoy ket nabangon manen urayno saan unay a naarkos ken basbassit ti detalyena. Tatta nga aldaw, ti pasdek ket pagyanan ti Nailian a Galeria ti Arte, dagiti masna a siensia ken dagiti dadduma pay a dibision ti panagsuporta.

Ti pagsasao a Moni, ammo pay a kas Djonggunu, Jonggunu, Migani, wenno Megani, ket ti pagsasao a Papuano nga insasao babaen dagiti agarup a 20,000 a tattao idiay rehion ti Dandanaw Paniai ti probinsia ti Indonesia ti Papua. Dialektona ti Awembak (Awembiak).

Dagiti Lehislatibo a Distrito iti Pangasinan, ket dagiti umuna, maikadua, maikatlo, maikapat, maikalima ken maikanem a distrito, ket isu dagitoy ti agdama a pannakabagi iti probinsia iti Pangasinan ken ti nawaya a siudad iti Dagupan iti Kamara dagiti Pannakabagi ti Filipinas. Ti Pangasinan ket nabingbingay idi kadagiti lima lehislatibo a distrito manipud idi 1907 aginggana idi 1972, napagbalin nga innem a lehislatibo a distrito idi 1986. Paset daytoy idi ti pannakabagi iti Rehion I manipud idi 1978 aginggan idi 1984, ken manipud idi 1984 aginggana idi 1986 a nagbutos kadagit innem a sapasap a makigimong.